Prop de 400.000 fotografies afectades per la dana arriben a la UV en el marc del programa 'Salvem les fotos'

## Prop de 400.000 fotografies afectades per la dana arriben a la UV en el marc del programa 'Salvem les fotos'

Campanya 'Salvem les fotos', MUVHN.

La Universitat de València, en el marc dels programes de recuperació i ajuda post-DANA, va impulsar, tres dies després de la tragèdia del 29 d’octubre, el programa ‘Salvem les fotos’. Aquesta iniciativa, que està coordinada actualment per les cinc universitats públiques valencianes, sota el nom de Xarxa d’Universitats Públiques Valencianes per a la Cultura, el GE-IIC, ICOM i L’ETNO, va continuar treballant en Nadal, als laboratoris habilitats per la UV, amb l'aliança i col·laboració de diferents entitats, per a tractar i intervenir les fotografies i àlbums i així retornar-los a un bon estat de conservació a les famílies.

Des que la iniciativa es va posar en marxa, fa dos mesos, la Universitat de València ha rebut quasi **400.000 fotografies** procedents de les diverses zones afectades als diferents laboratoris instal·lats, un de fix al Museu de la Universitat de València d’Història Natural (MUVHN), al campus de Burjassot, així com als laboratoris de camp situats a les localitats de la zona 0. Centenars de famílies han entregat les seues fotografies en diversos punts, com ara el Laboratori de Camp de Torrent, ubicat al Museu Comarcal de l’Horta Sud Josep Ferrís March; el d’Algemesí, que ocupa el **Centre d’Art Contemporani l’ESART;** el Laboratori de Camp d’Alfafar, que es troba al seu **Espai Jove**; i el d’Utiel, localitzat al Museu Municipal-Casa Alamanzón.

Aquest treball no haguera estat possible sense les aliances institucionals forjades: la col·laboració de les persones responsables dels ajuntaments, regidories, museus,  institucions, entitats, empreses i persones voluntàries, que han col·laborat i col·laboren de formes molt diverses. A més de prestar-se tots aquests espais per a la instal·lació de laboratoris de campanya, la Mancomunitat de l’Horta Sud, per exemple, ha lliurat milers d’equips de seguretat (EPIS, caretes, guants...) i l’empresa Canon ha donat càmeres per contribuir al procés de digitalització de les fotografies rescatades.

**Forma part del voluntariat ‘Salvem les fotos’**

L’alumnat de la UV s’ha bolcat a formar part del voluntariat per a la recuperació post-DANA, també en aquest projecte de recuperació de la memòria. 

Aquest voluntariat està especialment pensat per a qualsevol persona que tinga interés fotogràfic i que vulga mostrar la seua solidaritat mitjançant la participació en aquest projecte. Per a col·laborar, cal escriure un correu electrònic a: **patrimoni.cultural@uv.es.**

La UV agraeix l'alumnat que ja participa i que també ha format part de la Campanya de Nadal ‘Salvem les fotos’, que es va desenvolupar entre els dies 26 i 30 de desembre i els dies 2 i 5 de gener en tots els laboratoris, excepte el d'Alfafar.

Arxivat en:
Patrimoni Cultural

## Altres Notícies

La Universitat de València col·labora amb l’arquitecte Miguel Arraiz a portar el dol valencià per la dana al desert de Nevada

La Universitat celebra aquest divendres la cerimònia de certificació oficial de la Ruta Europea de les Farmàcies Històriques i Jardins Medicinals

La Universitat de València organitza un seminari sobre el patrimoni en la millora de les condicions de vida

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar